**Prijedlog obrasca za pripremu nastave koja implementira razvoj ključnih kompetencija**

**Škola:**

**Ime/na i prezime/na nastavnika:**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **Crnogorsko-srpsko, bosansko, hrvatski jezik i književnost, Priroda, Likovna kultura, Muzička kultura, Poznavanje društva** |
| **2. Tema** (za projekt/ integrisanu nastavu/ aktivnost) / | **More** |
| **3. Ishodi učenja**  (iz službenog programa za određeni predmet) | * **Crnogorsko-srpsko, bosansko hrvatski jezik i književnost (2 časa)**   – učenik s razumijevanjem sluša ili čita književno-umjetnički tekst;- Pronalaze informacije iz teksta, odgovaraju na pitanja: ko, što, kada, gdje...;   * Određuju vrijeme i mjesto odvijanja radnje, određuju hronološki slijed događaja;   – uočava i upoređuje književne likove, analizira njihove postupke i identifikuje se sa njima;- Prepoznaju i komentarišu osobine likova iz teksta:  – demonstrira razumijevanje i doživljavanje tekstualne stvarnosti.   * **Priroda (4 časa)** * Navedu područja života u moru, životne uslove i živa bića tih područja; * Obrazlože odlike biljnog i životinjskog svijeta odgovarajućeg područja mora; * Objašnjavaju područja, uslove i živi svijet u morskom ekosistemu; * Analiziraju izvore zagađenja mora i posljedice zagađenja; * Procjene značaj mora za čovjeka; * **Likovna kultura (1 čas)** * Slikaju rad na temu „Morski svijet“; * Prezentuju i komentarišu radove; * **Muzička kultura (1 čas)** * Opišu utiske koje na njih ostavljaju slušane umjetničke kompozicije; * Izrazi svoje utiske literarno, likovno i plesno; * Pjeva pjesme u duru; * **Poznavanje društva (1 čas)** * Znaju karakteristike klime u zavisnosti od geografskog položaja mjesta; * Znaju da opišu način života stanovnika u zavisnosti od oblasti u kojoj žive; * Znaju da djelatnosti kojima se ljudi bave zavise od geografskih oblasti u kojima žive; |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | * **Kompetencija pismenosti:** Učenici aktivno učestvuju u komunikaciji, usmeno komuniciraju koristeći odgovarajući vokabular, iskazuje interesovanje i otvorenost prema učešću u konstuktivnom dijalogu, uvažavajući argumente drugih, vodi računa da ne povrijedi emocije drugih **(**1.1.3., 1.1.5., 1.1.10., 1.1.11.), * **STEM:** Prepoznaje logiku matematičkih postupaka i koristi logiku za argumentovanje svojih ideja i objašnjenja,pokazuje sistematičnost, preciznost i istrajnost u radu i uči na greškama**,** uvažava potrebu za umjerenim, racionalnim i svrsishodnim korišćenjem prirodnih resursa u svom okruženju, u radu (1.3.6.,1.3.11.,1.3.13). * **Digitalna kompetencija:** Koristi različite izvore informacija i podataka u digitalnom okruženju, kreira i uređuje jednostavan digitalan sadržaj koristeći različite digitalne alate, pretražuje, čuva i koristi informacije i sadržaje u digitalnom obliku (1.4.3., 1.4.6., 1.4.7.). * **Lična, društvena i kompetencija učenja kako učiti:** Učenici primjenjuju pravila ponašanja i primjerene komunikacije prepoznavajući važnost uspostavljanja pravila i razloge njihovog uvođenja, pronalazi dokaze za svoje tvrdnje, adaptira se na samostalno učenje, učenje sa drugima i učenje uz podršku, komunicira s drugima uz uvažavanje i razmijevanje različitih gledišta **(**1.5.1., 1.5.9., 1.5.10., 1.5.14.). * **Građanska kompetencija:** Učenici prepoznaju vrijednosti društvenih grupa iz svog okruženja (porodica, ekolozi, gorani, izviđači), prepoznaju značajprirodnih resursa i zaštiteživotne sredine u očuvanju kvaliteta života, uočava socioekonomske razlike u pričama i okruženju zastupajući društvenu pravednost, ističe važnost odgovornog odnosa prema životnoj sredini ( 1.6.4., 1.6.5., 1.6.8., 1.6.16.). * **Preduzetnička kompetencija:**   Učenici međusobno sarađuju kako bi svoje ideje pretočili u djela, iskazuju empatiju prema drugima, inicijativu i izražen interes za dobrobit ljudi i životne sredine (1.7.7., 1.7.12.).   * **Kopmetencija kulturološke svijesti i zražavanja:**   Učenici povezuju različite uloge i doživljaje u kulturnim i umjetničkim ostvarenjima (pisac – čitalac, kompozitor – izvođač – slušalac, slikar – publika), izražavaju svoje ideje i osjećanja u stvaralačkom procesu kroz slikanje, crtanje i sastav (1.8.2., 1.8.4.). |
| **5. Ciljna grupa** | V razred |
| **6. Broj časova i vremenski period realizacije** | **Ukupno 10 časova** ( 2 časa- CSBH, 4 časa – Priroda, 1 čas – Likovna kultura, 1 – Muzička kultura, 2 časa – Poznavanje društva. |
| **7. Scenario -** strategije učenja i njihov slijed, iskazan, kroz  **aktivnosti učenika** | * **Crnogorsko-srpsko, bosansko hrvatski jezik i književnost:** * Slušaju i analiziraju bajku „Ribar Palunko i njegova žena“. * Razgovaraju o sadržaju bajke. * Učenici pronalaze informacije iz teksta, odgovaraju na pitanja: šta, ko, kada, gdje ... * Određuju mjesto i vrijeme događanja radnje * Utvrđuju hronološki slijed događaja u bajci * Uočavaju i imenuju glavne i sporedne likove u djelu, upoređuju ih i određuju njihove osobine * Određuju temu djela. * Pronalaze one djelove teksta koji dočaravaju uslove u kojima su živjeli ribar Palunko i njegova žena. Izdvajaju rečenice koje o tome najupečatljivije govore i obrazlažu svoj odgovor. * Pronalaze one djelove teksta koji govore o Palunkovoj pohlepi i njegovim težnjama da se obogati i obrazlažu svoj dogovor. * Pronalaze one djelove teksta koji opisuju oluju na moru. * Pišu sastav u kome opisuju trenutke Palunkovog razočarenja. * **Priroda** * Učenici posmatraju šemu morskih područja. * Određuju područja života u moru. * Čitaju i analiziraju tekst o uslovima života u obalskom području mora. * Razgovaraju o pročitanom tekstu i upoređuju uslove života u području udara talasa spodručjem plime i osjeke i obalskim područjem. * Razgovaraju o tome zašto u priobalnom području živi najveći broj organizama. * Učenici gledaju prezentaciju o različitim područjima života u moru. * Učenici u grupama prikupljaju materijal, pronalaze fotografije i tekstove o pojedinim vrstama morskih biljaka i životinja u udžbeniku, na internetu, u časopisima i drugim izvorima znanja i izrađuju plakate.   I grupa – Razgovaraju o tome koji organizmi žive u području udara talasa. Čitaju tekstove o organizmima ovog područja i posmatraju slike. Zaključuju kakvi uslovi života vladaju u ovom području. Izrađuju plakat i prezentuju svoj rad.  II grupa – Analizira tekstove i fotografije organizama koji žive u području plime i osjeke. Odgovaraju na pitanja. Uočavaju kako su se organizmi prilagodili uslovima sredine. Izrađuju plakat i prezentuju svoj rad.  III grupa – Razgovaraju o tome koji organizmi žive u obalnom području. Čitaju pripremljene tekstove i posmatraju fotografije. Analiziraju prilagođenost organizama uslovima sredine. Izrađuju plakat i prezentuju svoj rad.  IV grupa – Razgovaraju o organizmima koji žive u području otvorenog mora. Čitaju tekstove i posmatraju fotografije. Analiziraju prilagođenost ovih organizama životnim uslovima. Izrađuju plakat i prezentuju svoj rad.   * V grupa – Razgovaraju o stanovnicima morskih dubina. Čitaju pripremljene tekstove i posmatraju fotografije. Uočavaju način na koji su se organizmi prilagodili životu u dubljim vodama. * Razgovaraju o značaju mora za život ljudi u priobalnom području. * Čitaju i analiziraju tekstove prirodnim bogatstvima mora. * Analiziraju pozitivne i negativne uticaje čovjeka na morski ekosistem. * **Likovna kultura:** * Izrađuju radove na temu „Morski svijet“. * Prezentuju i komentarišu radove. * **Muzička kultura:** * Slušaju kompoziciju „Oluja“ Vanessa Ma*e* * Opisuju utiske koje na njih ostavlja slušana kompozicija.. * Pjevaju pjesmu „Zlatna ribica“ u dvoglasu. * **Poznavanje društva:** * Opisuju predjele koji su prikazani na fotografijama. Opisuju regije Crne Gore i klimatske uslove koji vladaju u njima. * Razgovaraju o načinu života ljudi u primorskoj regiji. * Navode prirodna bogatstva svog kraja. * Razgovaraju o privrednim djelatnostima ljudi u svom kraju. * Učestvuju u debati korišćenjem tehnike šest mislećih šešira na temu: „Prednosti i nedostaci mog mjesta“. Učenici iz različitih perspektiva sagledavaju probleme i iznose svoje stavove koji doprinose kvalitetnijem životu ljudi. |
| **8. Nastavni materijali za podučavanje i učenje** | Udžbenik, Radna sveska, PP prezentacija. |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | Projektor, platno, računar, CD player, tabla, hamer papir, fotografij. |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | Učenici su analizirali tekst i napisali literarne sastave.  Učenici su u grupama prezentovali rezultate rada i izradili plakate.  Učenici su naslikali radove na temu „Morski svijet“.  Učenici su otpjevali pjesmu „Zlatna ribica“.  Učenici su učestvovali u debati poštujući pravila komunikacije. |
| **11. Opis sistema vrednovanja** | Savladana tehnika šest mislećih šešira; Učenici su uspješno savladali sve predviđene ishode. |
| **12. Evaluacija** | *Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike)* |

1. **Predmet/predmeti, Vannastavna/vanškolska aktivnost**
2. **Tema** (za projekt/integrisanu nastavu/aktivnost) / **Obrazovno/ vaspitni ishod** (za predmet)
3. **Ishodi učenja** (iz službenog programa za određeni predmet)
4. **Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika)
5. **Ciljna grupa**
6. **Broj časova i vremenski period realizacije**
7. **Scenario** (strategije učenja i njihov slijed) te učenikove aktivnosti
8. **Nastavni materijali za podučavanje i učenje** (priručnici, radni listovi, skripte, PPP itd.)
9. **Potrebna materijalna sredstva** (prostor, oprema mediji, rasvjeta, laboratorijski pribor itd.)
10. **Očekivani rezultati** (seminarski rad, istraživanje, baza podataka, izrađen projekt, mapa uma, izrađena prezentacija i njeno predstavljanje ..)
11. **Opis sistema procjenjivanja** (u cilju motivisanosti učenika, razvijanje samoprocjene i mogućnost stvaranja plana sopstvenog učenja u kontekstu osposobljavanja za ključne kompetencije i cjeloživotno učenje)
12. **Evaluacija** (provođenje procjenjivanja ostvarenosti planiranih ishoda učenja te primjenjivosti stečenih znanja, prema definiranim kriterijima)